**Ministru kabineta noteikumu projekta “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Projekta galvenais mērķis ir nodrošināt Eiropas Savienības tiesību normu pārņemšanu Latvijā, lai nodrošinātu personu iespējas saņemt Eiropas profesionālo karti un tādējādi izmantot tiesības piedalīties brīva darbaspēka kustībā.**  Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” (turpmāk – noteikumu projekts) izstrādāts saskaņā ar:  1) likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 36. panta 11. punktu un 56. panta pirmās daļas 2., 3., 4., 5., 6., 7. un 8. punktu,  2) Eiropas Komisijas 2015.gada 24.jūnija Īstenošanas regulu Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula 2015/983),  3) Eiropas Parlamenta un Padomes 2013.gada 20.novembra Direktīvu 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – direktīva 2013/55/ES),  4) Eiropas Parlamenta un Padomes 2005.gada 7.septembra Direktīvu 2005/36/EK par profesionālo kvalifikāciju atzīšanu (turpmāk – direktīva 2005/36/EK). Ņemot vērā, ka ar direktīvu 2013/55/ES ir veikti grozījumi direktīvā 2005/36/EK, turpmāk šajā anotācijā ērtības labas tiks lietotas atsauces uz direktīvu 2005/36/EK. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2016. gada 28. jūnija noteikumi Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību” (turpmāk – noteikumi Nr. 419), kuri nosaka Eiropas profesionālās kartes izdošanas un anulēšanas kārtību, kā arī kārtību, kādā tiek veikta Eiropas profesionālās kartes pretendenta personiskās lietas vešana iekšējā tirgus informācijas sistēmā (turpmāk – IMI sistēma). Latvija ir saņēmusi Eiropas Komisijas (turpmāk – Komisija) 2018. gada 19. jūlija formālo paziņojumu pārkāpuma procedūras lietā Nr.2018/2176 un 2019. gada 7. marta papildu formālo paziņojuma vēstuli pārkāpuma procedūras lietā Nr.2018/2176, kurā norādīts uz to, ka Latvija nav korekti pārņēmusi vairākas regulas 2015/983, direktīvas 2005/36/ES tiesību normas attiecībā uz Eiropas profesionālās kartes izdošanu. Eiropas profesionālā karte ir elektronisks sertifikāts, kas apstiprina personas ārvalstīs iegūtās profesionālās kvalifikācijas atzīšanu un tā tiek izdota kopš 2016.gada 18.janvāra.  Noteikumu projekta mērķis ir novērst neatbilstību starp direktīvu 2005/36/EK, regulu 2015/983 un noteikumiem Nr. 419. Minētā neatbilstība attiecas uz vairākiem Eiropas profesionālās kartes izdošanas aspektiem:  1) Iespēja iesniegt Eiropas profesionālās kartes pieteikumu un pieteikumā norādītā Eiropas profesionālās kartes saņemšanas mērķa pārbaude. Saskaņā ar regulas 2015/983 4.panta d) punktu Eiropas profesionālās kartes pretendents tiešsaistē aizpildāmā Eiropas profesionālās kartes pieteikuma veidnē norāda dalībvalsti, kurā tam ir likumīgs statuss, t.i. tiesības veikt profesionālo darbību attiecīgajā reglamentētajā profesijā. Saskaņā ar noteikumu Nr. 419 55. punktu, Latvijai esot uzņemošās valsts statusā, tiek pieņemti Eiropas profesionālās kartes pieteikumi no pretendentiem, kas izglītību un profesionālo kvalifikāciju ir ieguvuši citā dalībvalstī. Tomēr var būt arī tāda situācija, ka persona profesionālo kvalifikāciju ir ieguvusi Latvijā, bet tai likumīgs statuss citā dalībvalstī; noteikumu projekts dod iespējas šādā gadījumā pieteikties Eiropas profesionālajai kartei darbībai Latvijā. Uzņēmējas valsts iestādēm ir jāpieņem Eiropas profesionālās kartes pieteikumi no speciālistiem, kam ir likumīgs statuss pārējās dalībvalstīs, neatkarīgi no tā, kur speciālisti ir ieguvuši profesionālo kvalifikāciju. Regulas 2015/983 4. panta otrā daļa nosaka, ka tikai tajos gadījumos, ja Eiropas profesionālās kartes pretendentam nevienā Eiropas savienības dalībvalstī nav likumīga statusa, par viņa izcelsmes valsti uzskata to valsti, kurā iegūta profesionālā kvalifikācija. Noteikumu projekts nodrošina minēto tiesību normu pārņemšanu.  Regulas 2015/983 4.panta trešajā daļā noteikts, ka, saņemot Eiropas profesionālās kartes pieteikumu, kompetentajai iestādei ir jāpārbauda, vai pretendents nav kļūdījies, norādot Eiropas profesionālās kartes saņemšanas mērķi (pastāvīga profesionālā darbība (piemērojot speciālo vai vispārējos profesionālās kvalifikācijas atzīšanas sistēmu) vai īslaicīgi pakalpojumi (profesijā, kurā profesionālā darbība ir / nav saistīta ar sabiedrības veselību un drošību)). Ja pretendents ir kļūdījies, kompetentajai iestādei vienas nedēļas laikā pēc pieteikuma saņemšanas pretendents ir par to jāinformē un jāaicina iesniegt atkārtotu Eiropas profesionālās kartes pieteikumu. Saskaņā ar Līguma par Eiropas Savienības darbību 288. panta otro daļu „regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tādēļ attiecīgais regulas punkts noteikumu projektā tiešā veidā nav iekļauts.  2) izdotas Eiropas profesionālās kartes īslaicīga pakalpojuma sniegšanai derīguma termiņš. Direktīvas 2005/36/EK 4.c panta 4. punkts un regulas 2015/983 20. panta 5. punkts paredz, ka Eiropas profesionālo karti var atsaukt (anulēt) un tā zaudē derīgumu, ja persona, kurai tā piešķirta, zaudē tiesības veikt profesionālo darbību attiecīgajā profesijā. Šajos gadījumos kompetento iestāžu lēmumiem ir jābūt pienācīgi pamatotiem ar attiecīgajā Eiropas profesionālās kartes īpašnieka personiskajā lietā IMI sistēmā ietvertajiem dokumentiem. Saskaņā ar noteikumu Nr. 419 56.1.apakšpunktu Latvijas kompetentā institūcija Eiropas profesionālo karti anulē, ja ir konstatēti normatīvo aktu vai profesionālās darbības noteikumu pārkāpumi, kas stingri neaprobežojas ar direktīvā 2005/36/EK noteiktajiem gadījumiem, kad persona “saglabā tiesības praktizēt, pamatojoties uz IMI lietā ietvertajiem dokumentiem un informāciju”. Noteikumu projekts nosaka, ka gadījumos, ja Eiropas profesionālā karte tiek anulēta, dokumentiem, kas pamato šādu lēmumu, ir jābūt ievietotiem Eiropas profesionālās kartes īpašnieka personiskajā lietā. Noteikumu projekts paredz minēto tiesību normu pārņemšanu. Saskaņā ar regulas 2015/983 20. panta 5. punktu Eiropas profesionālās kartes anulēšanas gadījumā lēmumam ir jābūt argumentēti pamatotam un Eiropas profesionālās kartes īpašnieks ar to ir jāiepazīstina, viņu vienlaicīgi informējot par lēmuma pārsūdzēšanas iespējām. Lēmums anulēt izdoto Eiropas profesionālo karti uzskatāms par administratīvo aktu un pienākums argumentēti pamatot administratīvo aktu izriet no Administratīvā procesa likuma (turpmāk - APL) 9. pantā ietvertā patvaļas aizlieguma principa un 67. panta otrās daļas 6. apakšpunktā noteiktā pienākuma rakstveidā izdotā administratīvajā aktā ietvert administratīvā akta pamatojumu, it sevišķi ietverot lietderības apsvērumus (APL 65. un 66.pants). Atbilstoši APL 70. panta otrajai daļai administratīvo aktu paziņo adresātam atbilstoši Paziņošanas likumam.  Ir iespējama situācija, kad Eiropas profesionālo karti īslaicīgu pakalpojumu sniegšanai ārvalstīs saņem persona, kurai Eiropas profesionālās kartes darbības laikā beidzas termiņš, kurā personai ir tiesības strādāt attiecīgā profesijā Latvijā, piemēram, beidzas reģistrācijas termiņš kādā no reģistriem. Institūcijai, kas izdod Eiropas profesionālo karti, Eiropas profesionālās kartes izdošanas modulis nodrošina iespēju sazināties ar uzņemošās valsts kompetento institūciju un informēt to par termiņu, uz kādu personai ir tiesības veikt profesionālo darbību Latvijā.  3) Automātiski izdota Eiropas profesionālā karte profesijās, kurās var veikt kvalifikācijas pārbaudi īslaicīgu pakalpojumu sniedzējam, t.i. gadījumos, kas atbilst direktīvas 2005/36/EK 7. panta 4. punkta darbības jomai (par noteikumu projekta 4.punktu, kas paredz grozījumus noteikumu nr. 419. 55.3.1 apakšpunktā). Saskaņā ar direktīvas 2005/36/EK 4.d panta 5. punktu, ja uzņēmēja valsts noteiktajā termiņā (divu mēnešu laikā) nav noorganizējusi Eiropas profesionālās kartes pretendenta zināšanu pārbaudi saskaņā ar direktīvas 2005/36/EK 7. panta 4. punktu, Eiropas profesionālo karti izdod automātiski un IMI sistēma to pretendentam nosūta. Noteikumu Nr. 419 55.3.1. apakšpunktā ir paredzēts, ka Latvijas kompetentā institūcija izdod Eiropas profesionālo karti īslaicīgu pakalpojumu sniegšanai, ja pretendenta profesionālā kvalifikācija atbilst Latvijā izvirzītajām prasībām, bet nav noteikts regulējums, kā rīkoties, ja pretendenta uz īslaicīgu pakalpojumu sniegšanu kvalifikāciju apliecinošie dokumenti neatbilst Latvijā izvirzītajām prasībām reglamentētajai profesijai. Noteikumu projekts nosaka, ka šādā gadījumā Latvijas kompetentajai institūcijai ir jāveic kvalifikācijas pārbaude.[[1]](#footnote-1) Eiropas profesionālo karti IMI sistēma izdod automātiski gadījumos, kad noteiktajā termiņā nav noorganizēta Eiropas profesionālās kartes pretendenta zināšanu pārbaude. Šādu tiesību normu noteikšana noteikumu projektā ir nepieciešama, lai pārņemtu direktīvas 2005/36/EK 4.d panta 5. punkta pirmajā teikumā noteikto. Ņemot vērā, ka Eiropas profesionālo karti IMI sistēma izdod automātiski un Latvijas kompetentajai institūcijai nav iespējams ietekmēt IMI sistēmas darbību, attiecīgās direktīvas 2005/36/EK tiesību normas Latvijas normatīvajā regulējumā netika iekļautas. Eiropas Komisija 2018. gada 19. jūlija formālajā paziņojumā pārkāpuma procedūras lietā Nr.2018/2176 šo tiesību normu iztrūkumu Latvijas normatīvajos aktos ir atzinusi par pārkāpumu un Latvija, to atzīstot, ir paņēmusies novērst. Modelējot situāciju gadījumā, ja Latvijas kompetentā institūcija pieņem lēmumu Eiropas profesionālās kartes pretendentam noteikt kvalifikācijas pārbaudi, bet to neveic noteiktajā laikā (2 mēneši saskaņā ar direktīvas 2005/36/EK 4.d panta 3.punktā noteikto), IMI sistēma automātiski ģenerē Eiropas profesionālo karti un persona iegūst tiesības sniegt īslaicīgus pakalpojumus Latvijā. Lai Latvijas kompetentā institūcija būtu informēta par šo personu un izdoto Eiropas profesionālo karti, tā reģistrē minēto Eiropas profesionālo karti kopā ar citām institūcijas izdotajām Eiropas profesionālajām kartēm tādā statusā, kas ir līdzvērtīgs Latvijas kompetentās institūcijas izdotai Eiropas profesionālajai kartei. Noteikumu projekts nosaka pienākumu Latvijas kompetentajai institūcijai reģistrēt izdotās Eiropas profesionālās kartes; attiecīgi šajā reģistrā iekļauj arī to Eiropas profesionālo karti, ko IMI sistēma ģenerējusi automātiski. Prognozējamais Eiropas profesionālo karšu daudzums ir līdz 10 gab./gadā, līdz ar to minētais reģistrs izpaužas kā atzīme katras kompetentās institūcijas veidotajā profesionālās kvalifikācijas atzīšanas lēmumu sarakstā, kuru var administrēt manuāli un tajā iekļautā informācija tiek apkopota vienu reizi gadā, sniedzot ziņas profesionālās kvalifikācijas atzīšanas koordinatoram. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija), |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz  1) Latvijas kompetentajām institūcijām saskaņā ar noteikumiem Nr.419,  2) personām, kas pretendē uz Eiropas profesionālās kartes saņemšanu,  3) personām, kas jau ir saņēmušas Eiropas profesionālo karti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektiem tiek pārņemtas direktīvas 2005/36/EK, regula 2015/983 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Direktīva 2005/36/EK, regula 2015/983 | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 4.c panta 1.punkts, 4.d pants, 2. punkts  Regulas 2015/983 4.pants d) punkts, 4.panta otrā daļa | Noteikumu projekta 1. un 2.punkts ( par noteikumu Nr.419 55.punkta ievaddaļu, 55.1. apakšpunktu)  Noteikumu projekta 6. (par noteikumu Nr.419 55.1 punktu) | Tiks ieviesta pilnībā | | Neparedzēs stingrākas prasības |
| Regulas 2015/983 4.panta otrā daļa | Noteikumu projekta 7. punkts (par noteikumu Nr.419 55.2 punktu) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 4.c pants, 4. punkts  Regulas 2015/983 20. pants 5. punkts | Noteikumu projekta 8.punkts (par noteikumu Nr.419. 56. punktu) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 4.d pants 5. punkta pirmais teikums | Noteikumu projekta 4. punkts ( par noteikumu Nr.419 55.3.1 2. apakšpunktu) | Tiks ieviesta pilnībā | | Neparedzēs stingrākas prasības |
| Regulas 2015/983 6.pants 3. punkts | Noteikumu projekta 7.punkts ( par noteikumu Nr.419 55.2 apakšpunktu) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 4.d pants 5. punkta otrā daļa. | Noteikumu projekta 9. punkts ( par noteikumu Nr.419 57.4. apakšpunktu) | Tiks ieviesta pilnībā | | Neparedzēs stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projektā paredzēts izmantot direktīvas 2005/36/EK 4.d panta 5.punkta otrajā daļā noteikto rīcības brīvību nepieciešamības gadījumā pagarināt Eiropas profesionālās kartes īslaicīgu pakalpojumu sniegšanai reglamentētajās profesijās, kas saistītas ar sabiedrības veselību un drošību, izdošanas termiņu. Eiropas profesionālās kartes izdošanas termiņa pagarinājums var būt nepieciešams gadījumos, ja ir šaubas par pretendenta iegūtās izglītības un profesionālās kvalifikācijas atbilstību un ir nepieciešams saņemt papildu informāciju no ārvalstīm. Tas ir svarīgi, jo nekvalificēta profesionālā sniegtie pakalpojumi var apdraudēt sabiedrības veselību un drošību. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019.gada 16.aprīlī publicēts ministrijas tīmekļa vietnē (<https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3459-grozijumi-mk-2016-gada-28-junija-noteikumos-nr-419>) un Valsts kancelejas tīmekļa vietnē “Ministru kabineta diskusiju dokumenti” (<https://www.mk.gov.lv/content/ministru-kabineta-diskusiju-dokumenti>, datums nav norādīts) pirms to izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta apspriešanā, sniedzot viedokli par projektu, kas publicēts ministrijas tīmekļa vietnē un Valsts kancelejas tīmekļa vietnē “Ministru kabineta diskusiju dokumenti”. |
| 3. | Sabiedrības līdzdalības rezultāti | Viedokļi par ministrijas tīmekļa vietnē un Valsts kancelejas tīmekļa vietnē publicēto noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Akadēmiskās informācijas centrs, Veselības inspekcija, biedrība "Latvijas Ārstniecības personu profesionālo organizāciju savienība", biedrība "Latvijas Farmaceitu biedrība". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institucionālo struktūru, kā arī iesaistīto institūciju funkcijas un cilvēkresursus. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

I.Stūre, 67047899

Inese.Sture@izm.gov.lv

1. Šādas tiesību normas atbilst reglamentēto profesiju likumā noteiktajai procedūrai īslaicīgu pakalpojumu sniegšanai, proti, Ministru kabineta 2017. gada 28. marta noteikumos Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” noteiktajās reglamentētajās profesijās īslaicīgu pakalpojumu sniedzējam var piemērot kvalifikācijas pārbaudi. [↑](#footnote-ref-1)